rlitschk/wikidir huggingface dataset:
Da Georg Franz Danzer (* 7. Oktober 1946 in Wean; † 21. Juni 2007 in Asperhofen) woa a estareichischa Liadamocha. Ea güt ois Voda vom Austropop. De Klassifiziarung hod a owa ned gean gheat. Zeascht is a mit seina Band The Madcaps auftretn, drauf ois Solokinstla und zletzt aa in da Formation Austria 3 mit Wolfgang Ambros und Rainhard Fendrich. Sei eafoigreichste Single is Jö schau ("...so a Sau, do sitzt a Nockata im Hawelka“); damit is eam aa 1975 da Duachbruch glunga. Da Danza woa in da estareichischn Popmusik da Poet und Dichter. Ea guit ois Pionia vo da estareichischn Liadamocha-Szene und hod bsundas aufn Wolfgang Ambros an großn Eifluss ghobt. Ea woa ana vo de easchtn Musika, de wos mit da Weanerischn Sproch in Deitschland Eafoige gfeiat hom. Schau Georg Danzer/Diskografie Samir H. Köck: Georg Danzer ist tot: Wacher Träumer aus Wien. Die Presse, 22. Juni 2007, abgerufen am 17. Juli 2008 (deutsch). Christian Schachinger: Georg Danzer 1946 - 2007: Ein Nachruf. Der Standard, 25. Juni 2007, abgerufen am 17. Juli 2008 (deutsch). Georg Danzer: Die gnädige Frau und das rote Reptil. Erzählungen, Lieder, Gedanken, Betrachtungen, Heyne 1982, ISBN 3-453-01585-1 Georg Danzer: Auf und davon, Edition Tau 1993,
Des is a Listn, de wos de Diskografie und de Chartplatzierungen vom estareichischn Liadamocha Georg Danzer (inklusive Austria 3) aufzagt. 1972: Der Tschik 1973: Honigmond 1974: Der Tätowierer und die Mondprinzessin 1975: Danzer, Dean & Dracula 1975: Ollas leiwaund 1976: Du mi a 1977: Unter die Haut 1978: Ein wenig Hoffnung 1978: Narrenhaus 1979: Feine Leute 1979: Notausgang 1980: Traurig aber wahr 1981: Ruhe vor dem Sturm 1982: Jetzt oder nie 1983: … und so weiter 1984: Menschliche Wärme 1984: Weiße Pferde 1985: Alles aus Gold 1986: Danzer 1987: Liebes Leben 1989: Rufze!chen 1990: Wieder in Wien 1991: Keine Angst 1992: Kreise 1993: Nahaufnahme 1995: Große Dinge 1997: $ex im Internet 1999: Atemzüge 2000: AUSTRIA 3 – Die Dritte 2001: 13 schmutzige Lieder 2004: Persönlich 2005: Von Scheibbs bis Nebraska 2006: Träumer 1980: Danzer Live – Tournee '79 1981: Direkt 1991: Echt Danzer! – Solo 1998: AUSTRIA 3 – Live 1998: AUSTRIA 3 – Live Vol. 2 2002: Ausverkauft! – (als DBB zusammen mit Ulli Bäer und Andy Baum) 2002: Sonne & Mond – Lieder & Geschichten aus 30 Jahren 2006: Gute Unterhaltung – Die besten Geschichten & Lieder 2008: Und manchmal kanns auch regnen – Das Konzert aus der
Da Amerikanische Bison (Bison bison), aa Indiana-Biffe oda nua Biffe (englisch: buffalo), is a wuids Rinviech, des wo in Noadamerika amoi weit vabroadt woa. Zamma mitm eiropäischn Wisent gheata zua Gottung vo de Bison. Da Biffe eareicht a Schuitaheh vo 1,80 m. Da Bulle wead ebba 3,6-3,7 m long. Da Amerikanische Bison is des gresste noadamerikanische Spoviech. Fia de noadmerikanischn Indiana vo da Prärie woa da Bison de Grundlog fias gonze Lem. Jeds Tei vom Biffe is gnutzt woan. Voa da Eifiarung vo de Ressa in Noadamerika hod ma de Bisons in Treibjogdn in Obgrind stiazn lossn. Des hod dazua gfiat, dass ma oft vui mea Viecha umbrocht hod, ois wia ma zum Lem braucht hod. Mit Ressa hod ma nacha a oanzlne Bisons jogn kena. Vo 1820 bis 1860 hom de Weißn ebba 30 Milliona Biffe daschossn und damit an Bison praktisch ausgrott ghobt. Nua a boa Dutzend Biffe hom im Yellowstone-Nationalpark iwalebt. Heit gibts wieda tausende Biffe. Vui davo lem no imma im Yellowstone. Indiana und Weiße hom ogfongt Bisons z zichtn. Bisonfleisch wead aa in Eiropa imma beliabta. Anne Matthews: Where the Buffalo Roam: Restoring America's Great Plains, TBS The Book Service Ltd; Reprint 1993, ISBN 978-0-8021-3339-7
Da Friedrich Torberg (* 16. Septemba 1908 in Wean ois Friedrich Ephraim Kantor; † 10. Novemba 1979 emdo) woa a estareichischa Schriftstöla und Journalist. Da Torberg staumt vo ana deitsch-jiddischn Praga Famülie, de wos noch Wean zong is. Berihmt is a vua oim duach sein Roman "Der Schüler Gerber" wuan und duach "Die Tante Jolesch", a Anekdotnsaumlung. Ois Iwasetza vo de Biachln vom Ephraim Kishon hoda si aa an Nauman gmocht. Sei Nauman "Torberg" is a Pseudonym; zaumangsetzt aus da letztn Süm vo seim Famüliennauman "Kantor" und in Gebuatsnauman vo seina Muada "Berg". Der ewige Refrain (1929) – Gedichtbaund Der Schüler Gerber hat absolviert (uaspringlicha Titel, späda nua no: Der Schüler Gerber). Wean, Zsolnay. …und glauben, es wäre die Liebe. Roman. (1932). Wean, Zsolnay. Die Mannschaft. Roman eines Sport-Lebens. (1935). Wean, Molden. 560 S. Abschied. Roman. (1937). Zürich, Humanitas. Auf den Tod eines Fussballspielers. Gedicht (1939, gwidmet in Fuaßbolla Matthias Sindelar) Der letzte Ritt des Jockeys Matteo – Novön ausn Nochloss Mein ist die Rache (1942), Pazifische Presse Los Angeles, 1942 Hier bin ich, mein Vater (1948) Die zweite Begegnung (1950) Nichts leichter als das (1956) Lebenslied. [45] Gedichte aus 25 Jahren [40 davo zwischen 1933–1945]. Minga 1958, Langen-Müller; Wean
Da Wisent oda da Eiropäische Bison (Bison bonasus) is a eiropäisches, wuids Rindviech. Wisent hom no bis ins Middloita in de Urwaida vo Eiropa glebt. Im Untaschied zum amerikanischn Bison is da Wisent aufs Lem in Laab-, Nodl und Mischwaida opasst. Deshoib is da Bison aa nua in kloan Gruppm untawegs. A typische Wisentheadn hod ned vui meara ois wia ra Dutzend Viecha. Da Wisent gheat zu de gfeadetn Viechchoatn. In de 1920a Joa woa ra unmittlboa vom Aussteam bedroht. Da letzte freilebende Wisent is 1927 im Kaukasus ogschossn woan. Nua 12 Wisent hom in Zoo iwalebt. Oi heit lebendn Viecha stomma vo dena Zwejfe o. De Foige davo is a geringe genetische Variabilität, des wo fia de Viechoat a stoake Gfeadung bedeidt. Anno 2006 hods ebba 3.200 reinrassige Wisent im Zuchtbuach gem; davo 420 in Deitschland und 13 in Östareich. Ebba 60% vom Wejdbstondh om anno 2005 in freia Wuidboh glebt. Krasińska et al., S. 42 Sambraus, S. 17 Krasińska et al., S. 261 Klaus Nigge, Karl Schulze Hagen: Die Rückkehr des Königs. Wisente im polnischen Urwald. Tecklenborg, Steinfurt 2004, ISBN 3-934427-46-4 Bernhard Schmidtmann (Bearbeiter), Planungsgruppe Natur und Umwelt (PGNU): Naturentwicklung mit großen Pflanzenfressern in Niedersachsen. Machbarkeitsstudie. Naturschutzbund Deutschland,
Des 1. Buach Samuel (hebr. שמואל, Schemuel) is a Buach vom jidischn Tanach und vom Oidn Testament in da christlichn Bibel. In da griachischn Septuaginta werd des Buach zu de Biacha vo de Kenige (Βασιλειῶν Α') dazuazejht. In dem Buach werd da Ibagang vo da Richtazeit zum Kenigdum gschuidat, wobei da Prophet Samuel a wichtige Roin spuit, weir a im Aftrog vom God an Saul zum easchtn Kenig vo Israel soibt. De Periodn vom 1. Buach Samuel geht oiso vom End vo da Richtazeit bis hi zum Doud vom Saul.
Oregon is a Bundesstoot in de USA. De Haptstod is Salem und de gresste Stod is Portland. Oregon is anno 1859 ois 33. Bundesstoot aufgnumma woan. Es is da neintgresste Bundesstoot vo de USA. On da Noadgrenz fliaßt da Columbia River entlong. De Westgrenz buidt weitgehnd da Snake River. Da hexte Beag is da Mount Hood mit 3425 Meta. S westliche und neadliche Oregon gheat zu de fruchtboastn Gegendn vo da Eadn. Density Using Land Area For States, Counties, Metropolitan Areas, and Places. US Census Bureau Commons: Oregon – Sammlung vo Buidl, Videos und Audiodateien Hoamseitn vo da Regiarung vo Oregon Travel Oregon Oregon History Project
Neibiberg is a Gmoa im Landkroas Minga, in Obabayern. De Ortstei vo da Gmoa san: Neibiberg und Untabiberg. Se grenzt direkt an de Mingara Stodtei Neibealoch und Woidbealoch, an de Gmoana Ottobrunn, Untahaching und Butzbrunn (Ortstei Woidkolonie). De Gmoa nennt si sejm "Universitetsgmoa Neibiberg". Seit 2006 steht dees sogor af de Ortsschuidln. Z Neibiberg gibts nemle de Universitet vo da Bundeswehr. Dees Kuituaprogramm "Kaleidoskop", eascheint zwoamoi im Joar und gibt an Iwablick iwa de Vaostoitungn. Untabiberga Hofmusi Schneider, Josef, Gemeinde Neubiberg (Hrsg.): Neubiberg in Bildern. Geiger, Horb am Neckar 2000, ISBN 3-89570-486-5. Klee, Katja / Rumschöttel, Hermann (Hrsg.): Unterbiberg – Neubiberg. Von den Anfängen am Hachinger Bach bis ins 21. Jahrhundert. Danuvia, Neuburg 2010, ISBN 3-00-017426-5. Commons: Neibiberg – Sammlung vo Buidl, Videos und Audiodateien Neibiberg: Woppmgschicht vom Haus der Bayerischen Geschichte Amtliche Gmoastatistik
Des 2. Buach Samuel (hebr. שמואל, Schemuel) is a Buach vom jüdischn Tanach und vom Oitn Testament in da christlichn Bibel. In da griachischn Septuaginta wird des Buach zu den Biachan da Kenige (Βασιλειῶν Β') dazuazejht. Des Buach fongt o mit'm Tod vom Kenig Saul und vazejht nachad vom Afstieg und vo da Herrschoft vom Kenig David.
Des 1. Buach der Kenige (hebr. מלכים, Melachim) is a Buach vom jüdischn Tanach und vom Oitn Testament in da kristlichn Bibel. In da Septuaginta wird des Buach ois 3. Buach der Kenige (Βασιλειῶν Γ') zejht, weil do de zwoa Samuelbiacha zu den Kenigsbiachan dazuagrechnet werdn. Am Anfang vazejht des 1. Buach der Kenige vom Kenig David, da scho sehr oit is, und wia Salomo nachad sei Nochfolga wird.
Da Yellowstone-Nationalpark in de USA woa da wejdweit easchte Nationalpark. Ea is am 1. Meaz 1872 grindt woan. Da Nom kimmt vom Yellowstone Fluss. Seit 1978 gheat da Yellowstone zum UNESCO-Wödeabe. Da Yellowstone is voa oim aa fia de Geysir und Schlammtepf (hoasse Schlammquejn) bekonnt. Im Park san ebba de Hejftn vo de Geysir vo da gonzn Wejd. Da bekonntaste is da Old Faithful Geysir. Aa de Viechawejd vom Yellowstone is oanzigoatig. Da Park is beispuisweis de Hoamat vo Grizzly Bärn, Wejfn, Bison und Wapiti. Desweng keman aa jeds Joa an Hauffa Touristn. Da Park is de gresste intakte Natualondschoft vo da Noadhoibkugl vo da Eadn. Im Yellowstone gibts vui vaschiedane Eco-Systeme. Da gresste Tei vom Park (96%) liegt in Wyoming; drei Prozent vo da Flächn ghean z Montana, a Prozent z Idaho. Mit 8987 km² Flächn is da Yellowstone ebba so groß wia Korsika. Da Park liegt auf an Plateau in in de Middlan Rocky Mountains, auf oana duachschnittlichn Heh vo ebba 2.400 Meta. Da hexte Gipfe is da Eagle Peak mit 3.462 Meta. Im Park gibts drei Canyons, de wo duach Fliss im Lauf vo 640.000 Joar (seit da letztn großn Eruption) in de vuikanischn Fejsn (Tuff) eigrom
Des 2. Buach der Kenige (hebr. מלכים, Melachim) is a Buach vom jüdischn Tanach und vom Oitn Testament in da christlichn Bibel. In da Septuaginta wird des Buach ois 4. Buach der Kenige (Βασιλειῶν Δ') zejht, weil do de zwoa Samuelbiacha zu den Kenigsbiachan dazuagrechnet werdn. Des Buach is a unmittlbare Fortsetzung vom 1. Buach der Kenige und vazejht aa weita üba de Kenige vo Israel und Juda. Da Einschnitt zwischn den zwoa Kenigsbiachan is de Herrschoft vom Kenig Ahasja vo Israel. Außadem wird im 2. Buach der Kenige aa de Entrückung vom Prophetn Elija und des Wirkn vo seim Nochfolga Elischa gschildat.
Kalifornien (englisch California?/i [kælɪˈfɔɹnjə] und spanisch California [kaliˈfoɾnja]) is mid 33 Mio. Eihwohna da bvejkarungreichste Bundestoot vo de USA. Da offizielle Beinam vom Stoot is Golden State (Goidna Stoot). Vo da Flächn hea gseng is da drittgresste Bundestoot, noch Alaska und Texas. Kalifornien ligt im Westn vo de Vaeinigtn Staatn und grenzt an Pazifischn Ozean, a de Bundesstootn Oregon, Nevada, Arizona und an Mexiko. De bekanntestn Städt hand Los Angeles und San Francisco. De Fuimstod Hollywood is a Beziak vo Los Angeles. De Haptstod vo Kalifornien is Sacramento. D Heakuknft vom Nam California is ned gwies. Noch oana theorie, hods den Nam scha gehm, bevor de easchtn Eiropäer des Land entdeckt und erobert hamd. 1510 hod da Spanier Garci Rodríguez de Montalvo an Roman gschrim, wo a Insl wo voi mid Goid is viakimmd, Kalifornien hoaßt und wo vo wundaschene Amazonen bewohnt is, wo d Königin Califia hoaßt. Wia nochad 1535 an Hernán Cortés' seine Soidatn noch Baja California keman hand, hamds gmoand, es wad a Insl, und hamds noch am Montalvo seim Biachl gnennd. Kalifornien ligt a da Schnittstej vo zwoa tektonische Blattn, de se San-Andreas-Vawerfung schimpft, desweng kimmts a dera Region heifig zu Eadbem. Mid arana Flächn vo
Yogi Bär is a US-amerikanische Zeichntrick-Figua vom Hanna-Barbera-Studio, des san de, de aa Familie Feuerstein gmocht hom und 1940 - 1958 de easchte Serie von Tom und Jerry. Zum easchtn Moi is da Yogi Bär 1958 in da Zeichntrickserie Hucky und seine Freunde auftretn. 1961 hod a a eigene Serie griagt: The Yogi Bear Show. Zua Zeit wiedahoit da Pay-TV-Senda Boomerang de Serie, de wo friara aa in ARD und RTL zoagt woan is. 2010 is a Realfuim in 3D in de deitschn Kinos kema, untam Titl "Yogi Bär". Da Yogi Bär lebt im Jellystone Park (gmoant is damit da Yellowstone-Nationalpark). Sei Liablingsbschäftigung is, dena Bsuachan de Picknick-Keab z stejn. Damit kimmt a imma wieda in Konflikt mitn Ranger Smith, an Aufpassa im Jellystond Park. Sei Freind is da kloane Bär Boo Boo, sei Freindin de Cindy Bearerg. Sei Slogan hoasst: „I’m smarter than the average bear!“ (boarisch: „I bin schlaua ois wia da Duachschnittsbär!“) Die Yogi Bär Show in da Internet Movie Database TV-Nostalgie: Yogi Bär@1@2Vorlage:Toter Link/www.tv-nostalgie.de (Seite nicht mehr abrufbar; Suche in Webarchiven) Fernsehserien.de: Yogi Bär Episodenfiara Infos zum Fuim Yogi Bear 3D Yogi Bär Kinostart
Konrad Bayer (* 17. Dezemba 1932 in Wean; † 10. Oktoba 1964 emdo) woa a estareichischa Schriftstöla, Dichda und Dandy, dea wos aa Texte auf Weanarisch gschriem hod. Zeascht woara Mitglied im Art-Club späda in da Weana Gruppm. Damit hod a zua domolign Avantgarde und literarischn Subkuitua gheat. Im Art-Club und in da Weana Gruppm hod a mit Schriftstölan wia Oswald Wiener, Gerhard Rühm, H.C. Artmann und Friedrich Achleitner kooperiat. De zwa Gruppm woan insgsaumt aa fia Happenings, Exzesse und Sponti-Aktionen bekaunt. So san aa vü Gmeinschoftsweake entstaundn. Da Bayer hod vaschiedane Extreme in seine bizarrn Orwatn integriert wia Gwoit, Pessimismus, Extase und a Eifliss vom Dadaismus und Surrealismus. Bis heit zagt sei provokanta und unvawexlboara Stü auf Schriftstöla sei Wiakung. Seine wichtigstn Weake san de Romane Der Kopf Vitus Berings (Da Schädl vom Vitus Bering) und Der sechste Sinn (Da sexte Sinn), de wos noch seim Dod in de Joa 1965 und 1966 easchienen san. De bekauntastn Gedichtln auf Weanarisch san vo da Worried Men Skiffle Group vatont woan und wean bis heit gspüt (schau auf Youtube etc.). Da Bayer woa vom Beruf Bankaungstöda und hod den Beruf bis 1957 ausgübt. Im Joa 1964 hod a si im Oita
Sitting Bull (in Lakota Tȟatȟáŋka Íyotake - „da Bulle, wo si niedahockt“; * um 1831 am Grand River, Siid-Dakota; † 15. Dezemba 1890 am Grand River, Noad-Dakota) woa a berihmta Oba-Haiptling und Medizinmo vo de Hunkpapa-Lakota-Sioux. Ea woa a legendär Ofiara wearend da letztn Freiheitsbewegung vo de noadamerikanischn Indiana (1866–1876). Da Sitting Bull hod, aa noch de Niedalong vo de Indiana, bis zletzt im Reservat on da traditionejn indianischn Lemsweis festghoidn. Wei ra de Geistadonz-Bewegung bei seine Ohänga zuaglossn hod, hod eam de indianische Reservatspolizei mit Untastitzung vo da US-Army festgnumma. Wei seine Ohänga Widastond gleistet hom, is a vo de Polizistn daschossn und sei Leich vastimmet woan. Zwoa Woch spada is zum Massaka vo Wounded Knee keman. Dee Brown: Begrabt mein Herz an der Biegung des Flusses. Deitsche Ausgob, Hamburg 1972. Ernie LaPointe: Sitting Bull: His Life and Legacy. Gibbs Smith Pub 2009, ISBN 978-1-4236-0556-0. Bill Yenne: Sitting Bull. Westholme 2008, ISBN 978-1-59416-060-8. Gregor Lutz, Tatanka Oyate: Die Lakota - Amerikas vergessene Kinder. BoD, Norderstedt 2009, ISBN 978-3-8370-9888-4. Commons: Sitting Bull – Oibum mit Buidl, Videos und Audiodateien Literatur von und über Sitting Bull im Katalog der Deutschen Nationalbibliothek So endete das Leben Tatanka-Yotankas Hoamseitn vo de American Tribes
Die Marmorierte Forell (Salmo trutta marmoratus) isch an Unterårt va der Europäischen Forell (S. trutta) unt lép in die Zuafliss va der nérdlichen Adria. Sie håt gern schnell rinnets Wåsser mit Schóder unt Stoan. Óbwóhl sie schón seit Jåhrtausnte då isch, håt sie sich nérdlich va die Ålpm nét ångsiedlt óder jednfålls nét dauerhåft. In Sidtiról isch’i der „wichtigste“ Fisch, isch zem in die groaßn Fliss unt in die Unterlaif va ihre Zuafliss. Sie isch einheimisch unt Mitte van 20. Jåhrhundert schón pan Aussterbm gwésn. Die Fischer gébm sich Miah, dé Unterårt weiterzuzichtn; as gip an oagene Zuchtånstålt (Éggntål), die kinstliche Aufzucht isch nét oanfåch. In Schlowenien kimmert man sich aa drum, dass sie nét ausstirp. Man åchtet aa drauf, dass sie sich méglichst genetisch rein pleip unt sich nét mit der Påchforell kraizt. In Unterschied zu der Påchforell håt sie afn Ruggn a marmorårtigs Muster (Wellnlinien), die roatn Tupftn pleibm pis zu finf Jåhr lång derhåltn, die Schuppm sein kloan. Sie wert pis 15 Kilo schwar unt aa mehr. Sie frisst kloane Viecher (Schneggn, Insektn, ...) unt aa kloane Fisch. Die Loachzeit isch in Novémer-Dezémer; zun Loachn wåndern sie óft a påår Kilometer. Der Milchner håt zu der Loachzeit
Da Bealacha Forst is a 13,36 km² gross gmoafreis Woidgebiet im Siidostn vo Minga. Ea gheat zamma mitm Greawoida Forst und am Forstnriada Park zua „Betriebsklass Sid“ vom Forstamt Minga. Da Bealacha Forst is fia Minga a wichtigs Noheaholungsgebiet. 20 Kilometa vom Mingara RadlRing fian duachn Bealacha Forst. Da Woidbstand bsteht weitgehend aus Fichtnmonokuituan, wo ned standortgrecht is. Anno 1990 hod da Orkan Wiebke grosse Schedn ogricht. Dees is dazua gnutzt woan, de zasteatn Fichtnflechn duach standortgrechtn Laabmischwoid afzforstn. Ausführliche Diagnose der Betriebsklasse Süd des Forstamtes München pdf-Download Commons: Bealacha Forst – Sammlung vo Buidl, Videos und Audiodateien 48.06944444444411.5775Koordinaten: 48° 4′ 10″ N, 11° 34′ 39″ O
Vorlage:Infobox Staat/Wartung/NAME Vorlage:Infobox Staat/Wartung/BILD-WAPPEN-BREITE Syrien is a Stoot in Asien und grenzt an Israel, Jordanien, Libanon, Türkei und Irak. De remische Provinz Syria is 63 v. Kr. grindt wor und is recht reich und wichti gwen. Noch da Islamisiarung anno 634 hod de Heaschoft iwa des Gebiet efta gwexlt. Anno 1930 is de Syrische Republik zan eascht Moi grindt und 1946 unobhengi worn. Seid am Stootsstreich anno 1963 is Syrien a Oaparteinstoot, dea wo vo da Baath-Partei regiad wead. Im Fruahjoar 2011 is noch ana Reih vo Demonstrationa za an Biagakriag kema. Seiddem is as Land de facto zasticklt. Wobei da Großtei vo da Beväikarung und de wichtigstn Städt vo da Syrischn Regiarung vo da Baath-Partei beheascht wead. Da flächnmassi gresste Tei, dea wo ned so vui Leit lem owa an Haffa Ej- und Eadgasquejn liegn, is mehrane Joar vom Islamischn Stoot beheascht worn. Des sognennde Kalifat is owa zua Zeid am zammbrecha. Des liegt voa oim do dro, dass Russland und Iran de Syrische Regiarung militearisch untastitzn und de USA de Kurdn. De Kurdn nehma zua Zeid (2017) de Stod Raqqa eih, de wo land de Haptstod vom IS Kalifat wor. Weidane Gebiet san vo tiaknfreinlichn Dschihadistn besetzt worn,
Da Geistadonz woa ra religiese Bewegung vo de noadamerikanischn Indiana, de wo 1889 entstondn is, mit Voalaifan in de 1870a Joa. Es is a Nochhoi vo de letztn groußn Idianakriag. A Oat Vasuach vo de amerikanischn Uaeinwohna, de Niadalong geistig z vaorwatn. Da Geistadonz baut auf da uaoidn schamanistischn Tradition vom Kroasdonz auf, dea bis in prähistorische Zeitn zruckreicht. De Schlisslfigua vo da Geistadonz-Bewegung woa da indianische Prophet Jack Wilson (Wovoka) Medizinmo vo de Paiute. Ea hod a friedlichs End vo da weißn Expansion in Amerika prophezeit und a Rickkea zum traditionelln Indianalem gfoadat. Wei si da Geistadonz in vui indianische Vejka ausbroad hod und fia mea Zammahoid gfiat hod, is a vo de Weißn und vo de Reservatbeheadn ois Gfoa ogseng woan. Desweng is vo Ofong o dageng voagonga woan. Des hod zua Eamoadung vom Haiptling Sitting Bull vo de Lakota gfiat und in da Foige zum Massaka vo Wounded Knee anno 1890, wo de US-Army ebba 350 Lakota untam friedlich Haiptling Bigfoot, de wo si scho eagem ghobt hom, gnadnlos niadagmetzlt hod. Des indianische Voik vo de Caddo praktiziat no heit an Geistadonz. Utley, Robert, The Last Days of the Sioux Nation, Yale University Press, 1964 Cross, Phill.
Pulloch is a Gmoa im obabayrischen Landkroas Minga. Bekannt is Pulloch unta andam ois Sitz vom Bundesnochrichtndeanst (BND). Pulloch liegt am Westufa vo da Isar im Sidn vo Minga. Dees Gebiet gheat zua Mingara Schottaebene, wo in mearan Eiszeitn entstandn is. De Isar hod si do ebba 40-50 Meta in de Schottaschicht einegrobm. De Gmoa gliadat si in fimf Ortstei: Goatnstod, Großhesselohe, Isarbod, Hellrieglskreith und Pulloch. Die Ortsgeschichte der Gemeinde Pullach im Isartal von ihren Anfängen bis zur Jahrhundertwende, Aenne Atzenbeck (Herausgeba: Gmoa Pulloch, 1956) Pullach im Isartal – Unsere Heimat in Vergangenheit und Gegenwart, Herbert Drube (Herausgeba: Gmoa Pulloch im Isartoi, 1982) Commons: Pulloch im Isartoi – Sammlung vo Buidl, Videos und Audiodateien www.pullach.de – Hoamseitn vo da Gmoa Pulloch im Isartoi: Woppmgschicht vom Haus der Bayerischen Geschichte De Gschicht vo Pulloch (PDF-Datei; 98 kB) Gmoastatistik
Des 1. Buach der Chronik is a Buach vom jüdischn Tanach und vom Oitn Testament in der christlichn Bibel und is des easchte vo insgsamt zwoa Chronikbiacha. Des 1. Buach der Chronik und des 2. Buach der Chronik san ursprünglich a oanzigs Werk gwesn, des dann oba in zwoa Hälftn geteilt wordn is. Währnd de Chronikbiacha im jüdisch Tanach ganz am End steha, kumma s' in der christlichn Bibel scho noch de Biacha der Kenige.
Da Medizinmo is da Schamane vo de noadamerikanischn Indiana, oiso a spiritueja Fiahra und Heila. De wichtigste Afgob vo de Medizinmona is, de Huif vo de Geista und vom Grossn Geist fia de Gmoa z sichan. Es geht oiso ned imma um Medizin bzw. Heilung sondan aa um Harmonie zwischn Gruppm, zwischen Mensch und Natua und zwischn Lebendn und Dodn. De Indiana hom nia gean iwan Medizinmo mit Ned-Indianan gredt, oft ned amoi mit Indianan vo ondan Vejkan. In de moastn Stämm hod da Medizinmo ned amoi song deafa, dass a da Medizinmo is, sunst hod a sei Mocht und Kroft fia imma valua. Tenskwatawa - da Shawnee-Prophet Black Hawk - Medizinmo und Kinstla vo de Lakota John Fire Lame Deer, Richard Erdoes: Tahca Ushte. Medizinmann der Sioux. Dtv, 1997. ISBN 978-3423200349 Bruce Grant: Concise Encyclopeda of the American Indian, Wings Books, New York, rev.ed. 1989, ISBN 0-517-69319-0 Barry M. Pritzker: A Native American Encyclopedia, Oxford University Press 2000, ISBN 0-19-513877-5 Medicine Man Shamans, Medicine Men, or Priests Native American Shamanism and the Medicine Man
Des 2. Buach der Chronik is a Buach vom jüdischn Tanach und vom Oitn Testament in der christlichn Bibel und is des zwoate vo de Chronikbiacha. Es is de Fortsetzung zum 1. Buach der Chronik, und ursprünglich san de aa a oanzigs Werk gwesn, des dann oba in zwoa Hälftn geteilt wordn is. Währnd de Chronikbiacha im jüdisch Tanach ganz am End steha, kumma s' in der christlichn Bibel scho noch de Biacha der Kenige.
De Worried Men Skiffle Group is a Weana Musikgruppm gwesn, de wos auf de esterreichische Musikszene und in Weanarischn Austropop an gressan Eifluss ghobt hod. De Gruppm is 1960 in Wean vom Gerhard „Doc“ Richter und Herbert „Hiero“ Janata grindd wuan. Eana Musik is a Mischung aus Blues, Folk, Swing und Jazz, gwiazt mit Weana Schmäh. Se spün auf ana Mischung vo afochn Gengständn wia Woschbrettl, Tub-Bass (a Hoizkistn mit Besnstü und gspauntn Wäschestrick), Kazoo (a Blosinstrument, des wos wia a Kaum funktioniat iwa den wos a Papial gspaunt is) und auf heakemmlichn Instrumentn wia Gitarrn, Banjo, Mandoline und Mundharmonika. Daduach entsteht a anzioatiga Sound. De Kombination vo unkonventionelln Instrumentn und teiweisa Improvisation nennt si "Skiffle". I bin a Wunda Glaubst i bin bled (Gedicht vom Konrad Bayer) Da schenste Maun von Wien I bin a Weh Wandern durch den Wienerwald Heast du bisd bled Trottl, kannst mi haß´n Oberstleutnant Schwer ist das Leben in Tulln I wü oba i drau mi ned Kauf a Zeitung I bin da Größte Hau di zuwe oides Haus I häd gern mei Knedl zruck Zeitschriftenannoncen Der Mensch is a Sau An schenan Gruaß vom Rock´n´Roll Bluat mit Bierfam fian Vampir Im Amt für